CELEX: 32011R0589
Language: sl
Date: 2011-06-20 00:00:00
Title: Izvedbena uredba Komisije (EU) št. 589/2011 z dne 20. junija 2011 o spremembi Izvedbene uredbe (EU) št. 302/2011 o odprtju posebne uvozne tarifne kvote za določene količine sladkorja za tržno leto 2010/2011

21.6.2011   
            
            
               SL
            
            
               Uradni list Evropske unije
            
            
               L 161/7
            
         IZVEDBENA UREDBA KOMISIJE (EU) št. 589/2011
   z dne 20. junija 2011
   o spremembi Izvedbene uredbe (EU) št. 302/2011 o odprtju posebne uvozne tarifne kvote za določene količine sladkorja za tržno leto 2010/2011
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 187 v povezavi s členom 4 Uredbe,
   ob upoštevanju naslednjega:
   
               (1)
            
            
               Svetovne tržne cene sladkorja so bile v prvih mesecih tržnega leta 2010/2011 stalno visoke, zaradi česar se je upočasnil zlasti uvoz iz tretjih držav, ki uživajo ugodnosti nekaterih preferencialnih sporazumov.
            
         
               (2)
            
            
               Zaradi te okoliščine je Komisija nedavno sprejela vrsto ukrepov z namenom, da na trgu Unije ustvari dodatno ponudbo. Ti ukrepi vključujejo Uredbo Komisije (EU) št. 222/2011 z dne 3. marca 2011 o posebnih ukrepih glede dajanja izvenkvotnega sladkorja in izoglukoze na trg Unije z znižanimi dajatvami na presežne zaloge v tržnem letu 2010/2011 (2), s katero je bila za 526 000 ton povečana skupna razpoložljivost sladkorja in izoglukoze na trgu Unije, in Izvedbeno uredbo Komisije (EU) št. 302/2011 z dne 28. marca 2011 o odprtju posebne uvozne tarifne kvote za določene količine sladkorja za tržno leto 2010/2011 (3), s katero so bile za količino 300 000 ton odpravljene uvozne dajatve za sladkor, ki spada pod oznako KN 1701.
            
         
               (3)
            
            
               Uvoz sladkorja v okviru aktivnega oplemenitenja v skladu s poglavjem 3 Uredbe Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti (4) se je zmanjšal, predelovalna industrija pa je povečala uporabo kvotnega sladkorja v izvoženih proizvodih. Ob takšnem razvoju je ponudba na trgu Unije ostajala omejena, zaradi česar grozi, da bo v zadnjih mesecih tržnega leta prišlo do pomanjkanja, dokler ne prispe nova žetev.
            
         
               (4)
            
            
               Visoke cene na svetovnem trgu sladkorja zato ogrožajo razpoložljivost ponudbe na trgu Unije. Zato je treba za 200 000 ton povečati količino 300 000 ton, določeno v Izvedbeni uredbi (EU) št. 302/2011, za katero je treba odpraviti uvozne dajatve na sladkor.
            
         
               (5)
            
            
               V skladu s členom 11 Uredbe Komisije (ES) št. 891/2009 z dne 25. septembra 2009 o odprtju in upravljanju nekaterih tarifnih kvot Skupnosti v sektorju sladkorja (5) je odprtje tarifnih kvot za uvoz sladkornih proizvodov na podlagi člena 187 Uredbe (ES) št. 1234/2007 z zaporedno številko 09.4380 (sladkor iz posebnega uvoza), količine teh proizvodov, za katere se uvozne dajatve odpravijo, in obdobje tarifne kvote treba določiti z ločenim pravnim aktom. Z Izvedbeno uredbo (EU) št. 302/2011 so bile za količino 300 000 ton odpravljene uvozne dajatve za sladkor, ki spada pod oznako KN 1701.
            
         
               (6)
            
            
               Izvedbeno uredbo (EU) št. 302/2011 je zato treba ustrezno spremeniti.
            
         
               (7)
            
            
               Upravljalni odbor za skupno ureditev kmetijskih trgov ni dal svojega mnenja v roku, ki ga je določil njegov predsednik –
            
         SPREJELA NASLEDNJO UREDBO:
   Člen 1
   V prvem odstavku člena 1 Izvedbene uredbe (EU) št. 302/2011 se doda naslednji stavek:
   
      „Uvozne dajatve se od 1. julija 2011 do 30. septembra 2011 odpravijo za dodatno količino 200 000 ton.“
   
   Člen 2
   Ta uredba začne veljati tretji dan po objavi v Uradnem listu Evropske unije.
   Veljati preneha 30. septembra 2011.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. junija 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 299, 16.11.2007, str. 1.
   
      (2)  UL L 60, 5.3.2011, str. 6.
   
      (3)  UL L 81, 29.3.2011, str. 8.
   
      (4)  UL L 253, 11.10.1993, str. 1.
   
      (5)  UL L 254, 26.9.2009, str. 82.